Universiteti Veror i Prishtinës shembull i bashkëpunimit rajonal
Sipas organizatorëve qëllimi është ndërkombëtarizimi i Universitetit por edhe zgjerimi i njohurive dhe aftësive të studentëve në fusha
Vënia e marrëdhënieve të mira fqinjësore ndërmjet Kosovës dhe vendeve të rajonit, e veçanërisht Serbisë, duket të jetë sfidë për institucionet e Prishtinës. Por marrëdhëniet e mira nuk duken të vështira për studentët e vendeve të rajonit. Këtë e ofron Universiteti Veror i Prishtinës, i cili për të nëntin vjet radhazi, mbledh rreth vetes studentë nga vende të ndryshme të botës, përfshirë edhe disa studentë nga Serbia. Vllade Antonijevic është student nga Beogradi. Ai thotë se bashkëpunimi ndërmjet studentëve nga Kosova dhe Serbia mund të jetë shembull për ndërtimin e marrëdhënieve të mira fqinjësore ndërmjet dy vendeve. thotë Vllade. Netta Moshe është studente nga Izraeli. Ajo, thotë se do të shfrytëzojë pjesëmarrjen e saj në Universitetin Veror të Prishtinës për të bërë edhe një studim për “Shoqëritë civile në shtetet e reja demokratike”. thotë Netta. Ajo ndjek kursin ‘Rruga e Kosovës drejt Bashkimit Evropian’. Profesori i këtij kursi, Afrim Hoti, thotë ndërkaq se Universiteti Veror i Prishtinës mund të shërbejë si shembull për vënien e bashkëpunimit ndërmjet Kosovës dhe shteteve të ndryshme të botës, përfshirë edhe atyre që ende nuk e kanë njohur pavarësinë e saj. thotë zoti Hoti. Të 16 kurset që organizon Universiteti Veror ligjërohen bashkërisht nga profesorë ndërkombëtarë dhe vendas. Jean Luc Lamboley është profesor i arkeologjisë në universitetin e Lionit, ndërsa këtë verë ka vendosur që të ligjërojë për studentët e Universitetit Veror të Prishtinës. thotë profesori Lamboley. Këtë vit Universitetin Veror po e ndjekin rreth 300 veta. Organizatorë të këtij projekti thonë se pjesëmarrja e studentëve nga vende të ndryshme po ndihmon në krijimin e marrëdhënieve të mira ndërmjet studentëve vendas dhe atyre ndërkombëtarë. Valon Thaçi është zyrtar administrativ në Universitetin Veror të Prishtinës. Universiteti Veror i Prishtinës për të nëntën herë radhazi mbledh rreth vetes studentë nga vende të ndryshme të botës përfshirë edhe studentë nga vende të cilat nuk e kanë njohur pavarësinë e Kosovës. Sipas organizatorëve qëllimi është ndërkombëtarizimi i Universitetit të Prishtinës por edhe zgjerimi i njohurive dhe aftësive të studentëve në fusha të ndryshme të studimit. //bsa//